Πρωτάθλημα πετοσφαίρισης ανδρών VolleyLeague 2014-2015

Το **[[Πρωτάθλημα Ελλάδας πετοσφαίρισης ανδρών|πρωτάθλημα Ελλάδας βόλεϊ ανδρών]] της περιόδου 2014–15** ήταν το 47ο Εθνικό πρωτάθλημα και το 5ο με την επωνυμία VolleyLeague. Διεξήχθη από την Ε.Σ.Α.Π. με τη συμμετοχή δώδεκα ομάδων. Το πρωτάθλημα ξεκίνησε το Σάββατο 25 Οκτωβρίου 2014 και ολοκληρώθηκε την Τετάρτη 29 Απριλίου 2015 με τον τρίτο και τελευταίο τελικό ανάμεσα στους φιναλίστ Π.Α.Ο.Κ. και Ολυμπιακό, στον οποίο επικράτησε ο Π.Α.Ο.Κ. και με 3-0 νίκες κατέκτησε το 1ο πρωτάθλημα στην ιστορία του.

## Ομάδες
Στη Βόλεϊ Λιγκ της περιόδου 2014–15 μετέχουν δώδεκα ομάδες. Οι ομάδες που κατέλαβαν τις θέσεις 1−10 στο πρωτάθλημα Βόλεϊ Λιγκ της περιόδου 2013–14, παρέμειναν στην πρώτη κατηγορία. Οι ομάδες που κατέλαβαν τις θέσεις 11-12  μετά τα πλέι άουτ, υποβιβάστηκαν στην Α2 Κατηγορία. Τέλος οι ομάδες που κατέλαβαν τις δύο πρώτες θέσεις των αγώνων μπαράζ ανόδου της Α2 κατηγορίας για την περίοδο 2013–14, προβιβάστηκαν στη Βόλεϊ Λιγκ. Συγκεκριμένα την περίοδο 2013−2014:
*Ομάδες που παρέμειναν στη Βόλεϊ Λιγκ: Ολυμπιακός, Εθνικός Αλεξανδρούπολης, Α.Ο. Κηφισιάς, Φοίνικας Σύρου, Παμβοχαϊκός, Π.Α.Ο.Κ., Α.Ε.Κ., Γ.Σ. Λαμία, Άρης και Παναθηναϊκός
*Ομάδες που προβιβάστηκαν από την Α2 στη Βόλεϊ Λιγκ: Ορεστιάδα, Μ.Ε.Ν.Τ.
*Ομάδες που υποβιβάστηκαν από τη Βόλεϊ Λγκ στην Α2: Παναχαϊκή, Νίκη Αιγινίου

### Στοιχεία ομάδων

## Κανονική περίοδος
Στην πρώτη φάση, την κανονική περίοδο, διεξήχθησαν δύο γύροι, σύνολο 22 αγώνων για κάθε ομάδα. Στη συνέχεια οι ομάδες που κατέλαβαν τις θέσεις 1-4 προκρίθηκαν στα Πλέι-οφ για τις θέσεις 1−4, οι ομάδες των θέσεων 5-8 προκρίθηκαν στα Πλέι-οφ για τις θέσεις 5−8, και τέλος οι ομάδες των θέσεων 10-12 προκρίθηκαν στα Πλέι-άουτ.
### Βαθμολογία

### Αποτελέσματα

## Πλέι-άουτ
Οι ομάδες που κατέλαβαν τις θέσεις 10 έως 12 στην κανονική περίοδο συμμετείχαν στα Πλέι-άουτ για την αποφυγή του υποβιβασμού, ενώ ο ένατος Άρης εξαιρέθηκε, καθώς είχε διαφορά 7 βαθμών από την δέκατη ομάδα (Μ.Ε.Ν.Τ.). Οι τρεις ομάδες μετέφεραν ολόκληρη τη βαθμολογία της κανονικής περιόδου και αγωνίστηκαν σε μίνι πρωτάθλημα δύο γύρων, με την κάθε ομάδα να δίνει από τέσσερεις αγώνες. Η Μ.Ε.Ν.Τ. ξεκίνησε με 16 βαθμούς, η Λαμία με 15 και η ΑΕΚ με 11. Οι δύο τελευταίες του γκρουπ μετά το τέλος των αγώνων, Μ.Ε.Ν.Τ. και Α.Ε.Κ., κατέλαβαν την 11η και τη 12η θέση στην τελική κατάταξη και υποβιβάστηκαν στην Α2.

## Πλέι-οφ, θέσεις 5−8
Οι ομάδες που κατέλαβαν τις θέσεις 5 έως 8 στην κανονική περίοδο συμμετείχαν στα Πλέι-οφ για τις θέσεις 5−8. Στους ημιτελικούς ο 5ος αντιμετώπισε τον 8ο και ο 6ος τον 7ο και σε νοκ-άουτ αγώνες στις έδρες του 5ου και του 6ου. Στον τελικό για τις θέσεις 5-6, η 5η θέση κρίθηκε στις δύο νίκες. Ο πρώτος αγώνας έγινε στην έδρα της ομάδας με τη χαμηλότερη θέση στην κανονική περίοδο, και οι δύο επόμενοι (αν χρειαζόταν και τρίτος) στην έδρα της ομάδας με την καλύτερη θέση. Οι ηττημένες των ημιτελικών κατατάχθηκαν στην 7η και 8η θέση ανάλογα με τη θέση τους στην κανονική περίοδο.

### Ημιτελικοί

### Τελικός
#### <u>(5) Α.Ο. Κηφισιάς</u> – (6) Εθνικός Αλεξανδρούπολης (2–0)

## Πλέι-οφ, θέσεις 1−4
Οι ομάδες που κατέλαβαν τις θέσεις 1 έως 4 στην κανονική περίοδο συμμετείχαν στα Πλέι-οφ για τις θέσεις 1−4. Στους ημιτελικούς ο 1ος και ο 2ος της κανονικής περιόδου αντιμετώπισαν με πλεονέκτημα έδρας τον 4ο και τον 3ο αντίστοιχα. Οι σειρές κρίθηκαν στις 3 νίκες. Οι δύο πρώτοι αγώνες έγιναν στην έδρα της ομάδας με την καλύτερη κατάταξη στην κανονική περίοδο, οι δύο επόμενοι (αν χρειαζόταν 4ος) στην έδρα της ομάδας με την χαμηλότερη θέση, και ο 5ος (αν χρειαζόταν) διεξήχθη ξανά στην έδρα της ομάδας με την καλύτερη κατάταξη. Οι δύο νικητές προκρίθηκαν στον τελικό, ο οποίος κρίθηκε στις 3 νίκες με σύστημα ίδιο με αυτό των ημιτελικών. Οι δύο ηττημένοι δεν αγωνίστηκαν σε μικρό τελικό, αλλά κατατάχθηκαν στην 3η και 4η θέση ανάλογα με τη θέση τους στην κανονική περίοδο. Ο πρωτοεμφανιζόμενος Π.Α.Ο.Κ. επικράτησε του Ολυμπιακού, και κατέκτησε το 1ο πρωτάθλημα στην ιστορία του.

### Ημιτελικοί

#### (1) <u>Π.Α.Ο.Κ.</u> – (4) Παναθηναϊκός (3–2)

#### (2) <u>Ολυμπιακός</u> – (3) Φοίνικας Σύρου (3–1)

### Μεγάλος τελικός
#### (1) <u>Π.Α.Ο.Κ.</u> – (2) Ολυμπιακός (3–0)

## Τελική κατάταξη

*Ο Παναθηναϊκός και ο Α.Ο. Κηφισιάς δεν δήλωσαν συμμετοχή στο Τσάλεντζ Καπ. Ο Εθνικός κάλυψε τη μία από τις δύο κενές θέσεις.

## Παραπομπές


## Εξωτερικοί σύνδεσμοι
* Επίσημος ιστότοπος της ΕΣΑΠ
** Πρόγραμμα - Αποτελέσματα
** Βαθμολογία
** Οι MVP
** Βαθμολογία play out
** Αποτελέσματα play out
** Τα play off 5-8
** Τα play off 1-4



2014 2015
VolleyLeague Ανδρών
VolleyLeague Ανδρών